Hunermendo kurd û namdar Seîd Gabarî çend rojî verê cû seba tedawî wedarîyabi Nêweşxaneyê Serdemî yê Hewlêrî. Merdimanê ey vat ke ewro saete 04:45 de Nêweşxaneyê Serdemî de Gabarîyî dinyaya xo bedilnaye.
Seîd Gabarî serra 1956î de şaristanê Hesekê yê Rojawanê Kurdîstanî de dadîya xo ra bibi. Gabarî tesîrê şîîranê Kurd Tîrêjî û Cigerxwînî de mend û dest pê muzîkî kerd. Şîîrê nê şaîran zî kerdî deyîre. Gabarîyo ke çimê ci zêdêr nêdîyayêne 40 serran ximetê muzîkê kurdî kerd.
